*Lisa 1*

 **Viimsi Noortekeskuse põhimäärus**

**§ 1.** **Määruse reguleerimisala**

Käesolev põhimäärus sätestab Viimsi Noortekeskuse eesmärgid ja ülesanded, juhtimise korralduse, noortekeskuse juhataja õigused ja kohustused, finantseerimise alused ning aruandluse ja kontrolli.

**§ 2.** **Viimsi Noortekeskuse asutamine**

1. Viimsi Noortekeskus (edaspidi noortekeskus) on Viimsi Vallavalitsuse (edaspidi vallavalitsus) hallatav asutus, mille asutab Viimsi Vallavolikogu. Noortekeskus registreeritakse riigi ja kohaliku omavalitsuse asutuste registris.
2. Noortekeskuse registreeritud asukoht on Harjumaa, Haabneeme, Randvere tee 9.
3. Noortekeskus võib kasutada oma sümboolikat, mille kujunduse ja kasutamise korra kehtestab noortekeskuse juhataja kooskõlastatult vallavalitsusega.

**§ 3.** **Õiguslik seisund**

1. Noortekeskus juhindub oma tegevuses Eesti Vabariigi seadustest, vallavolikogu ja vallavalitsuse õigusaktidest ning käesolevast põhimäärusest.
2. Noortekeskuse kõrgemalseisvaks organiks on vallavalitsus.
3. Noortekeskuse struktuuri ja koosseisu kinnitab vallavalitsus.

**§ 4.** **Noortekeskuse tegevuse eesmärk**

1. Noortekeskuse tegevuse eesmärk on luua noortele loovust ja identiteeti toetav turvaline ja kaasav arengukeskkond ning võimaldada noortel aktiivselt sisustada oma vaba aega ning suunata noori olema ühiskondlikult aktiivne.
2. Noortekeskuse üksused asuvad kolmes eraldi kohas:
Viimsi Noortekeskus asukohaga Haabneeme alevik, Randvere tee 9,

Randvere Noortekeskus asukohaga Randvere küla, Kibuvitsa tee 1
Püünsi Noortekeskus asukohaga Püünsi küla, Kooli tee 33

1. Noortekeskus tegutseb avatud noorsootöö põhimõttel – on avatud igale noorele, seadmata eeltingimusi tema tõekspidamistele, võimetele, oskustele, teadmistele ja rahalistele võimalustele.
2. Järjepideva arengu tagamiseks koostab noortekeskus arengukava, mille kinnitab vallavalitsus.

**§ 5.** **Noortekeskuse põhiülesanded**

1. Noortekeskuse põhiülesandeks on avatud noorsootöö meetodil erinevate huvidega laste ja noorte (7-26 aastaste) ühistegevuse ja nende omaalgatuse toetamine vaba aja sisustamisel, noorte kaasamine tegevuste planeerimisel, noortes vastutuse kasvatamine oma elu, väärtushinnangute ja ühiskonna arengu osas otsuste tegemisel, koostöö arendamine erinevatel tasanditel ning noorte õiguste kaitse.
2. Vastavalt põhiülesandele noortekeskus:
3. loob tingimused laste ja noorte huvigruppide, noorteklubide ja seltside tekkimiseks ja tegevuseks;
4. pakub noortele enesetäienduse, suhtlemise ja vaba aja veetmise võimalusi;
5. teeb koostööd teiste Viimsi valla, Eesti Vabariigi ja rahvusvaheliste noorte- ja huvikeskuste, laste- ja noorteorganisatsioonidega ning kultuuri-, spordi- ja haridusasutustega;
6. vahendab noortele suunatud informatsiooni;
7. osaleb koostöös kohaliku omavalitsusega noorsootöö arendusprojektide koostamises ja valla noorsoopoliitika kujundamisel;
8. arendab koostööd teiste samalaadsete organisatsioonidega Eestis ja välismaal, esindades valda;
9. osaleb Viimsi Õpilasmaleva korralduses ja tegevuses;
10. korraldab ja loob vaba aja veetmise võimalusi erinevate noorteprojektide ja noorteprogrammide kaudu;
11. viib läbi noorsootööalaseid uuringuid;
12. võimaldab lastel ja noortel kasutada noortekeskuse ruume koosviibimisteks, arendavate tegevuste korraldamiseks ja õppimiseks;
13. toetab noorte osaluskogu tegevust;
14. toetab noorte ettevõtlikkust;
15. võimaldab noortele vabatahtlikkusel põhinevat tegevust;
16. arendab noorsootööd valla erinevates piirkondades;
17. toetab noorte omaalgatuslikke projekte ning korraldab ülevallalisi noorteprojekte ja noorteüritusi;
18. korraldab nii rahvusvahelisi kui ka riigisiseseid noorteprojekte ja noortevahetusi ning noorsootöötajate koolitusi või seminare;
19. korraldab noortele koolivaheaja programme;

18) korraldab ennetusalaseid tegevusi;

19) osutab oma ülesannetega seotud tasulisi teenuseid ja korraldab muud keskuse eesmärkide täitmiseks vajalikku majandustegevust;

20) toetab noortekeskuse noorsootöötajate erialast arengut.

**§ 6.** **Juhtimine ja töökorraldus**

1. Noortekeskuse igapäevast tegevust juhib noortekeskuse juhataja, kes võetakse tööle avaliku konkursi korras. Töölepingu noortekeskuse juhatajaga sõlmib, peatab, muudab ja lõpetab vallavanem vallavalitsuse ettepanekul. Noortekeskuse juhatajat asendab vallavanema käskkirjaga määratud isik.
2. Noortekeskuse juhataja teeb koostööd piirkonna noorsootöö vabatahtlike eestvedajate ja projektijuhtidega.
3. Noortekeskus võib oma töös kasutada vabatahtlikke.
4. Noortekeskuse juhataja oma tegevuses:
5. tagab noortekeskuse põhimääruses ettenähtud eesmärgi ja ülesannete täitmise, kannab vastutust noortekeskuse üldseisundi, arengu, rahaliste vahendite sihipärase ja otstarbeka kasutamise ning eelarve täitmise eest;
6. tegutseb noortekeskuse nimel ja esindab seda ilma täiendavate volitusteta kõigis riigi- ja omavalitsusasutustes, suhetes füüsiliste ja juriidiliste isikutega;
7. teostab tehinguid põhimääruses sätestatud eesmärgi ja ülesannete täitmiseks vallaeelarves selleks ettenähtud vahendite piires õigusaktidega sätestatud korras;
8. teeb vallavalitsusele ettepanekuid noortekeskuse põhimääruse, arengukava ja eelarve muutmise ja kinnitamise kohta;
9. kontrollib ja teeb ettepanekuid eelarveliste vahendite ja muude vahendite kasutamise ja materiaalse baasi arendamise kohta;
10. käsutab noortekeskuse vara ja rahalisi vahendeid õigusaktidega kehtestatud korras;
11. vastutab vallavalitsuse rahandusosakonnale vajalike dokumentide ja informatsiooni õigeaegse edastamise eest;
12. võtab osa kõrgemalseisvate organite poolt korraldatavatest noorsootöö valdkonna nõupidamistest ja koosolekutest;
13. vastutab noorsooprojektide ja -programmide läbiviimise, koolituste ja seminaride korraldamise eest;
14. kehtestab noortekeskuse töökorralduse reeglid ja kooskõlastab vallavalitsusega;
15. annab oma pädevuse piires noortekeskuse töö korraldamiseks käskkirju ja kontrollib nende täitmist;
16. teeb vallavalitsusele ettepanekuid teenuste hindade kehtestamiseks;
17. teeb ettepanekuid noortekeskuse tegevuse arendamiseks;
18. teeb vallavalitsusele ettepanekuid personali koosseisu kohta vastavalt kinnitatud eelarvele;
19. kinnitab töötajate ametijuhendid ning sõlmib, muudab ja lõpetab töötajatega töölepingud;
20. korraldab Viimsi, Randvere ja Püünsi Noortekeskuse tegevust;
21. tegeleb enesetäiendamisega ja võtab osa koolitustest;
22. tagab noortekeskustes toimiva meeskonna;
23. tagab töötervishoiu, tööohutuse ja tuleohutuse nõuete täitmise;
24. korraldab noorte ja noorsootöötajate kaitse hädaolukorras;
25. kehtestab noortekeskuste lahtiolekuajad kooskõlastades need eelnevalt vallavalitsusega;
26. tagab riigi ja valla õigusaktide ning lepingutega ette nähtud dokumentide ja aruannete koostamise ja tähtaegse esitamise;

23) täidab talle õigusaktidega pandud muid ülesandeid.

(6) Noorsootöötaja:
1) tagab igapäevase tegevuse noortekeskuse allüksuses;
2) planeerib ja viib ellu tegevusi noortekeskuse allüksuse ruumides või mujal noorsootööks sobivas kohas;
3) esitab noortekeskuse allüksuse eelseisva eelarveaasta eelarve projekti noortekeskuse juhatajale koos kulude põhjendusega;
4) koostab noortekeskuse allüksuse ürituste kava ja tööplaani ning vastutab selle täitmise eest;
5) vastutab noortekeskuse allüksuse inventari eest.

**§ 7.** **Noortekeskuse vara, eelarve ja finantseerimine**

(1) Noortekeskuse vara moodustavad talle valla poolt sihtotstarbeliseks kasutamiseks ja valdamiseks antud rajatised, seadmed, inventar ning muu vara. Noortekeskuse vara on Viimsi valla omand.

(2) Noortekeskuse vara valdamine, kasutamine ja käsutamine toimub vastavalt Viimsi valla kehtestatud korrale.

(3) Noortekeskusel on Viimsi valla eelarves iseseisev eelarve.

(4) Noortekeskusel on õigus anda lühiajalisele üürile noortekeskuse ruume, korraldada tasulisi üritusi ja kasutada teenuste realiseerimisel saadud vahendeid.

(5) Tasuliste teenuste hinnad kehtestab vallavalitsus.

(6) Noortekeskuse juhataja tagab noortekeskuse eelarve projekti koostamise, kooskõlastamise ja esitamise vallavalitsusele vastavalt Viimsi vallas kehtestatud korrale. Juhataja jälgib jooksvalt eelarve täitmist ja esitab vajadusel vallavalitsusele ettepanekuid eelarve muutmiseks.

(7) Raamatupidamisarvestust peetakse tsentraliseeritult vallavalitsuses.

**§ 8.** **Aruandlus ja järelevalve**

Teenistuslikku järelevalvet noortekeskuse tegevuse üle teostab vallavalitsus.

**§ 9.** **Noortekeskuse ümberkorraldamine või tegevuse lõpetamine**

Noortekeskuse ümberkorraldamise või lõpetamise otsustab Viimsi Vallavolikogu.

**§ 10.** **Rakendussätted**

Määrus jõustub 1. septembril 2019.